APROBACIÓN INICIAL E EXPOSICIÓN PÚBLICA DO REGULAMENTO ORGÁNICO MUNICIPAL
ADMINISTRACIÓN LOCAL — Municipal — Pontecesures (Ordenanzas e Regulamentos, 03/06/2022)

Que o Pleno do Concell o de Pontecesures, en sesión extraordinaria celebrada o día 18 de maio de 2022, aprobou inicialmente o Regulamento Orgánico Municipal (ROM), como consecuencia da súa potestade regulamentaria e de autoorganización. En cumprimento do disposto no artigo 49 b) da Lei 7/1985, de 2 de abril, Reguladora das Bases do Réxime Local, mediante o presente anuncio exponse ao público, por período de trinta días hábiles, contados a partir do día seguinte ao da publicación desde anuncio no “Boletín Oficial” da Provincia, para que os interesados poidan examinalo e presentar as alegacións e reclamacións que estimen oportunas. O citado acordo está a disposición das persoas interesadas nas dependencias municipais deste Concello. De non producirse reclamacións no prazo indicado, a aprobación provisional quedará elevada a definitiva, sen máis trámite, conforme ao disposto no artigo 49 c) da Lei 7/1985, de 2 de abril, antes citada. O que se fai público para xeral coñecemento. Pontecesures, a 24 de maio de 2022.-O Alcalde-Presidente, Juan Manuel Vidal Seage (documento datado e asinado dixitalmente ao marxe). De conformidade coa potestade regulamentaria e de autoorganización a presente norma ten por obxecto establecer a organización e o funcionamento dos órganos municipais, necesarios e complementarios, do Concello de Pontecesures e o estatuto dos membros da Corporación.1.-Este regulamento, a lexislación básica estatal na materia e lexislación autonómica en materia de organización complementaria conforman as fontes normativas de organización e funcionamento dos órganos municipais necesarios e complementarios, e dos seus concelleiros/as.2.-Teñen carácter supletorio en todo aquelo que non se opoña a esta regulación, as normas non básicas ditadas ou que puidesen se r ditadas polas administracións estatal e autonómica. Son órganos de obrigatoria existencia neste Concello: Cada un destes órganos terá as atribucións e funcións sinaladas pola lexislación local, coas especificacións que poidan establecerse no presente regulamento. O/A Alcalde/sa é o/a Presidente/a de a Corporación e terá as funcións que lle sexan encomendadas pola lexislación básica en materia de réxime local, así como pola autonómica, nos artigos 21 da Lei 7/1985; 61 da Lei Galega 5/1997 e 41 do RD 2568/1986 e demais normativa. O/A Alcalde/sa pode delegar o exercicio das súas atribucións nos casos e condicións previstas no art.21 da Lei 7/1985 e 43 a 45 do RD 2568/1986. As delegacións xenéricas ou de áreas a favor de concelleiros/as, así como aquelas que conteñan facultades resolutorias, só poderán ser delegadas nos/as Concelleiros/as membros da Xunta de Goberno. As delegacións para asuntos específicos ou determinados poderanse efectuar a favor de calquera Concelleiro/a. O carácter indelegable da Xefatura Superior de todo o persoal ao servizo do Concello non significará a imposibilidade de conferir delegacións de execución ou xestión nunha ou varias Concellarías, así como na Xunta de Goberno Local. As delegacións que poida efectuar a Alcaldía para a asistencia a actos puntuais, firma de documentos, comparecencias en xuízo, etc., non precisarán de publicación ningunha, sendo bastante resolución neste sentido. Libremente nomeados e cesados polo Alcalde/sa de entre os membros da Xunta de Goberno Local, a súa función será a de substituír pola orde do seu nomeamento, ao Alcalde/sa nos supostos de ausencia, enfermidade ou impedimento de este, desempeñando as competencias que ao/á primeiro/a lle corresponden. Nos municipios con Xunta de Goberno, o número de tenentes de Alcalde, non poderá exceder do número de membros daquela, segundo o disposto no artigo 22 do RD 781/1986. As substitucións de o/a Alcalde/sa por o/a Tenente de Alcalde que lle corresponda esixirá previa delegación por parte de o/a primeiro/a, excepto nos casos contemplados no art.47.2 do RD 2568/1986. Non obstante, cando esta substitución non exceda de 3 días naturais non será precisa a súa publicación no BOP, sendo suficiente a tales efectos a colocación de anuncio no Taboleiro de Edictos do Concello. Por outra banda, ata nos casos de ausencias inferiores a 24 horas a substitución por o/a Tenente de Alcalde poderá ser confirmada por resolución da Alcaldía dentro dos dous días seguintes. Integrado por todos/as os/as Concelleiros/as, e presidido por o/a Alcalde/sa, terá as competencias sinaladas nos artigos 22 da Lei 7/1985; 64 da Lei galega 5/1997 e 50 do RD 2568/1986 e demais normativa vixente. Integrada por o/a Alcalde/sa, e un número de concelleiros/as non superior a un terzo do número legal de membros da Corporación, nomeados e separados libremente por aquel, dando conta ao Pleno, corresponderalle a asistencia ao/á Alcalde/sa no exercicio das súas atribucións, e as atribucións que lle sexan delegadas polo Pleno ou a Alcaldía. As Comisións Informativas existirán sen prexuízo da súa denominación, clases, funcións e composición, que variará segundo estableza en cada caso o Pleno municipal. Todos os grupos municipais terán dereito a participar nelas, mediante Concelleiros/as pertencentes aos mesmos, en proporción ao número de concelleiros/as que teñan no Pleno. No caso de existir Concelleiros/as non adscritos, terán dereito a participar na totalidade das Comisións informativas existentes, con voz e voto. Non obstante, de producirse este suposto, o sistema de voto a empregar en devanditas comisións sería o do voto ponderado. A Comisión Informativa de Facenda, actuará tamén como Comisión Especial de Contas. En todo caso as Comisións Informativas, separadamente das súas funcións de estudo, informe e consulta dos asuntos que deban de ser sometidos á decisión do Pleno, asumirá as de control e seguimento da actuación da Alcaldía, Xunta de Goberno Municipal e Concellarías que ostenten delegacións. A creación de órganos complementarios precisará da previa modificación do presente Regulamento Orgánico, a través do procedemento legalmente previsto, que en todo caso deberá ser aprobado pola maioría absoluta do número legal de membros da Corporación. Non obstante, poderán nomearse Concelleiros/as delegados/as, con facultades resolutorias ou de mera xestión, para áreas xenéricas ou para asuntos ou servizos determinados, a través de resolución da Alcaldía. A Xunta de Portavoces configurarase como un órgano de debate e deliberación, axustándose as súas funcións, composición e funcionamento ao disposto no Capítulo V do Título II. O Pleno é o órgano de máxima representación política da cidadanía no goberno municipal. Está integrado por todos/as os/as Concelleiros/as e presidido pola Alcaldía. Controla e fiscaliza aos órganos de goberno, exerce a potestade regulamentaria a orzamentaria e demais atribucións que lle outorgan as leis. O Pleno constituirase en sesión pública extraordinaria ás 12 horas do vixésimo día posterior á realización das eleccións municipais excepto recurso contencioso-electoral contra a proclamación dos concelleiros/as electos/as; neste suposto, constituirase o cuadraxésimo posterior á mesma hora.1.-Os concelleiros/as electos/as entregarán na Secretaría Xeral as credenciais expedidas ao seu favor pola Xunta Electoral de Zona.2.-Os concelleiros/as electos formularán dúas declaracións, unha sobre causas de posible incompatibilidade e sobre actividades que lles proporcionen ou lles poidan proporcionar ingresos económicos e outra dos seus bens patrimoniais.3.-O/a Secretario/a do Concello remitiralles escrito aos concelleiros/as, comunicándolles día, lugar e hora da sesión e facilitándolles os modelos de declaración.4.-A Secretaría Xeral e a Intervención, adoptarán as medidas precisas para que o día da constitución exista acta de arqueo e estean preparados e actualizados os xustificantes das existencias en metálico ou valores propios da Corporación depositados na caixa municipal ou en entidades financeiras así como a documentación relativa ao inventario do patrimonio municipal e o dos seus organismos autónomos. Para a válida realización da sesión, concorrerán a maioría absoluta dos/as concelleiros/as electos/ as. Si o número fose inferior entenderanse convocados dous días naturais despois no mesmo lugar e hora.1.-Para a constitución da Corporación formarase unha Mesa de Idade integrada polos electos/as de maior e menor idade presentes. Actuará como secretario/a o/a Xeral do Concello.2.-O membro de maior idade ostentará a Presidencia e asumirá as competencias relativas á dirección do acto.1.-A constitución do Pleno realizarase de acordo co procedemento establecido na lexislación electoral. Correspóndenlle á Mesa as seguintes competencias: 2.- Os/as concelleiros/as electos/as que non concorran á sesión tomarán posesión en sesións plenarias posteriores, ante o Pleno tralo cumprimento das formalidades das letras a), b) e c). O mandato dos membros da Corporación é de catro anos, e finaliza o día anterior ao da celebración das seguintes eleccións municipais.1.- Finalizado o mandato os/as concelleiros/as cesantes continuarán en funcións para asuntos de administración ordinaria ata a toma de posesión dos sucesores. Non adoptarán acordos para os que se requira maioría absoluta, nin de administración extraordinaria. O Goberno en funcións facilitará o normal desenvolvemento do proceso de formación do novo Goberno e o traspaso de poderes, e limitará a súa xestión ao despacho ordinario dos asuntos públicos; absterase de adoptar, excepto casos de urxencia debidamente acreditados ou por razóns de interese xeral cuxa acreditación expresa así o xustifique, calquera outras medidas.2.- Son acordos de administración extraordinaria os que vinculen fondos de futuros exercicios económicos ou sexan susceptibles de comprometer a política xeral da nova Corporación, en todo caso, os seguintes: 3.- Exceptúanse os acordos que, non esixindo maioría absoluta, estean dirixidos ao cumprimento de prazos preclusivos impostos por disposicións administrativas ou normas procesuais ou cando da súa inobservancia se deriven prexuízos para os intereses municipais.4.- O terceiro día anterior á sesión constitutiva reunirase o Pleno para o único efecto de aprobar a acta da última sesión. Dentro dos trinta días hábiles seguintes á sesión constitutiva, o Pleno realizará unha ou varias sesións e adoptará os seguintes acordos: 1.- Ao Pleno corresponderanlle as competencias que determina a lexislación básica estatal e as demais que expresamente lle confiren as leis.2.- As competencias do Pleno só se poderán delegar nos termos previstos na lexislación de réxime local.1.- As sesións do Pleno poderán ser: 2.- O galego, lingua de Galicia, é a do Pleno do Concello de Pontecesures. As convocatorias, ordes do día, mocións, propostas de acordo, ditames, emendas, actas, notificacións, recursos, comparecencias e todos os actos de carácter público ou administrativo que se realicen por escrito no nome do Pleno redactaranse en lingua galega, excepto aqueles que deban producir efectos fóra da nosa Comunidade Autónoma.1.- O Pleno realizará sesións ordinarias o último luns dos meses de Maio, Xullo, Setembro, Novembro, Xaneiro e Marzo, entendendo que non perden o carácter de ordinarias aquelas que se realicen por circunstancias especiais dentro dos tres días seguintes ao prefixado.2.- Non obstante o anterior, á Presidencia queda habilitada, para pospoñer ou adiantar a realización doutras sesións ordinarias, dentro do mesmo mes ou nos primeiros tres días do seguinte, cando o día fixado sexa festivo ou se atope dentro dun período de vacacións.1.- O Pleno realizará sesións extraordinarias cando sexan convocadas con este carácter pola Presidencia, ben a iniciativa propia, ben a solicitude dunha cuarta parte do número legal de membros da Corporación. Neste caso a solicitude realizarase por escrito asinado polos concelleiros/as que a promovan no que se motivará a necesidade da sesión, os asuntos a incluír na orde do día e o texto das propostas dos acordos que se pretenden adoptar. O escrito presentarase no Rexistro Xe ral do Concello.2.- Ningún concelleiro/a poderá subscribir mais de tres solicitudes desta natureza ao ano e non se computarán, para estes efectos, as solicitudes que non se cheguen a tramitar por falta dos requisitos de admisibilidade requiridos. Para estes efectos, o ano empezará o día seguinte ao da constitución da Corporación.3.- A relación de asuntos propostos non afecta á competencia da Alcaldía para determinar a orde dos puntos que haxan de integrar a orde do día. A incorporación de outros requirirá a autorización expresa dos solicitantes. A exclusión de algún terá que estar motivada na falta de competencia do Pleno para a adopción dos acordos propostos.4.- Nas sesións extraordinarias non se adoptarán acordos sobre asuntos non incluídos na orde do día. Serán nulos os que contraveñan esta norma. O Pleno realizará sesións extraordinarias e urxentes cando sexan convocadas con tal carácter pola Presidencia, nos supostos en que, por razóns motivadas, non se poida convocar a sesión coa antelación requirida. Non será necesario que os asuntos sexan ditaminados polas comisións. O primeiro punto da orde do día será a ratificación da urxencia da sesión por maioría simple dos membros presentes.1.- As sesións plenarias requirirán a súa previa convocatoria pola Presidencia que, acompañada da orde do día expresiva dos asuntos para tratar, notificaráselles aos membros da Corporación na dirección que sinalen para ese efecto. A documentación completa integrante dos expedientes que se sometan a pronunciamento do Pleno, se atoparán na Secretaría do Concello desde o momento mesmo da súa convocatoria. O exame desta documentación efectuarase no horario de funcionamento das oficinas municipais, nos días hábiles habituais. O seu estudo realizarase en sala que especificamente se habilite para iso e que deberá de ser contigua á Secretaría. Os/ as concelleiros/as deberán de devolver os expedientes, unha vez examinados e baixo a súa responsabilidade, na Secretaría municipal de igual modo a como se lles entregasen. Os/as concelleiros/as poderán obter copias de documentos en concreto dos expedientes mais, baixo ningún concepto, os orixinais sairán do lugar do seu exame.2.- A convocatoria notificarase con dous días hábiles de antelación á realización da sesión, non se computarán, para estes efectos, os días de notificación e de realización do Pleno. Non se requirirá a citada antelación para a realización de sesións extraordinarias de carácter urxente, neste caso poderase convocar a sesión en calquera momento que permita a notificación da convocatoria a todas e todos os/as concelleiros/as.3.- Xunto coa convocatoria e a orde do día das sesións ordinarias do Pleno, acompañarase o borrador da acta ou actas das sesións que se sometan a aprobación.4.- Cando se trate de sesións extraordinarias convocadas por iniciativa da Presidencia, terase que motivar na convocatoria a súa necesidade.5.- Poderase articular un sistema para que a convocatoria poida comunicarse por medios telemáticos, debendo remitirse con un mínimo de dous días de antelación á celebración do Pleno, e se entenderá realizada cando conste a súa recepción polo destinatario, ou cando conste a súa correcta remisión e transcorresen dous días sen que o destinatario acceda ao seu contido, entendéndose neste último caso que a comunicación fíxose legalmente despregando plenamente os seus efectos.1.- As sesións extraordinarias por instancia dos membros da Corporación convocaranse dentro dos catro días hábiles seguintes á data na que a petición tivese entrada no Rexistro Xeral do Concello. A súa realización non se demorará máis de quince días hábiles desde a solicitude.2.- Si a Presidencia non convocase o Pleno Extraordinario dentro do prazo de catro días quedará automaticamente convocado ás 12 horas do décimo día hábil seguinte ao da finalización do prazo de quince días referido no parágrafo anterior, agás que o escrito de petición non cumprise os requisitos sinalados legalmente. Neste caso, dentro dos catro días hábiles seguintes ao da petición, a Presidencia ditará e notificaralles aos asinantes da resolución motivada na que se denega a petición.3.- Si se dera a circunstancia de que, dos asuntos propostos, soamente respecto dalgún ou algúns fose o Pleno incompetente, a Presidencia ditará resolución motivada que lles notificará aos solicitantes con denegación da solicitude exclusivamente respecto deste extremo, e convocará o Pleno coa supresión destes asuntos da orde do día proposto.4.- Si dentro do prazo dos catro días hábiles citados a Presidencia non dita resolución pola que denega a convocatoria, nin efectúa esta a Secretaría do Concello, tras comprobar que a solicitude cumpre os requisitos establecidos, notificaralles aos membros da Corporación, ao día seguinte da finalización do prazo de catro días, que a sesión quedou automaticamente convocada. A notificación concretará o día e hora previstos para a súa realización, a orde do día e os/as concelleiros/as que promoven a sesión.5.- Si a solicitude non cumprise cos requisitos esixidos, a Secretaría Xeral poñerá esta circunstancia en coñecemento da Presidencia por escrito e quedará exonerado de efectuar a notificación mencionada no parágrafo anterior.6.- Efectuada a convocatoria, de forma expresa ou de forma automática, en caso de ausencia da Presidencia, ou de quen legalmente teña que substituílo, o Pleno quedará validamente constituído, coa asistencia dun terzo do seu número legal de membros e da Secretaría Xeral. Ostentará a Presidencia o membro da Corporación de maior idade presente. Para os efectos do normal desenvolvemento das sesións e para definir o carácter das intervencións dos membros da Corporación, así como dos escritos que en relación cos asuntos se puidesen presentar, utilizarase a seguintes nomenclatura: É a proposta que a Alcaldía somete ao Pleno sen ditame da respectiva comisión. Conterá unha parte expositiva ou xustificación e un acordo para adoptar. Previo o seu debate e votación, deberá ratificarse a súa inclusión na orde do día por maioría absoluta do número legal de membros da Corporación. É o informe favorable ou desfavorable formulado por unha comisión á proposta que conste nun expediente de tramitación ordinaria. O ditame poderá modificar a proposta e, neste suposto, do mesmo xeito que a proposta que modifica, expoñerá os antecedentes e fundamentos nos que se basea a modificación e unha parte resolutiva integrada por un ou varios acordos para adoptar. É a proposta de modificación dun ditame, proposición ou moción presentada por calquera membro da Corporación, mediante escrito dirixido á Presidencia, a través da Secretaría Xeral, cando menos trinta minutos antes de iniciarse a sesión na que se teña de tratar o asunto. Poderán ser á totalidade, alternativas ou parciais en función de que propoñan alteracións substanciais do texto, un texto alternativo que manteña a esencia e o espírito do orixinario ou modificacións, engadidas ou supresións puntais do texto orixinario. As emendas parciais de carácter transaccional poderanse presentar “in voce” na sesión, cando se debata o asunto. En ningún caso someteranse a votación aquelas emendas que non fosen aceptadas polo propoñente do asunto a debate. Expoñen o posicionamento político ou social do Concello de Pontecesures, respecto de calquera asunto de interese xeral. Os grupos políticos municipais poderán formularlle ao Pleno propostas de resolución para o debate e votación, que recibirán a denominación de mocións. As mocións deberán ser obxecto de presentación ante o Rexistro Xeral do Concello, con obxecto de que poidan incluírse na orde do día da comisión correspondente que quedará percatada desta. A estes efectos, as mocións deberán ser presentadas no Rexistro Xeral do Concello antes das 12 horas do luns da semana anterior á semana na que terá lugar a celebración do Pleno. Terán ordinariamente por obxecto o pronunciamento do Pleno sobre a necesidade de iniciar actuacións cunha ou mais finalidades determinadas. Asimesmo, poderán utilizarse para que o Pleno, en representación do Municipio, formule unha declaración de ideas ou de sentimentos, de contido meramente político, respecto de un problema que considere que lle afecta. As mocións carecerán da eficacia precisa para a adopción inmediata de acordos que esixan informes técnicos, económicos ou xurídicos, necesarios para garantir a oportunidade, posibilidade ou legalidade dos pronunciamentos do acordo que adopte. Non responderán á tramitación ordinaria dun expediente, nin poderán recoller proposta de acordo administrativo. É a proposta, referente a expedientes de tramitación ordinaria, ou moción; que se someten directamente ao coñecemento do Pleno unha vez concluído o exame dos asuntos da parte resolutiva da orde do día e antes de pasar á parte de control. Para este efecto a Presidencia preguntará si algún grupo político desexa someter á consideración do Pleno por razóns de urxencia, algún asunto non comprendido na parte resolutiva da orde do día. Si así fose, o/a portavoz do grupo propoñente ou concelleiro/a non adscrito xustificará a urxencia do asunto e o Pleno votará, acto seguido, sobre a procedencia do seu debate. A urxencia será declarada cando sexa considerada pola da maioría simple dos membros da Corporación. É unha petición formulada por un/a concelleiro/a con responsabilidade de goberno ou por un membro da Xunta de Goberno sobre a súa propia xestión ou por un grupo político municipal. Formularase mediante escrito presentado no Rexistro da Secretaría Xeral do Pleno para os efectos da súa inclusión na parte de control da orde do día dos Plenos ordinarios e referente á comparecencia dun/a determinado/a membro do equipo de goberno que responderá sobre a xestión da súa área. É a proposta de actuación formulada no punto correspondente das sesións ordinarias do Pleno por un/a concelleiro/a ou por un grupo político municipal, que se dirixe á Presidencia, ou aos membros da Corporación que ostenten competencias delegadas da Alcaldía. É calquera cuestión presentada no punto correspondente das sesións ordinarias do Pleno, por un/a concelleiro/a ou por un grupo político municipal, relativa á actividade municipal. Poderase formular verbalmente ou por escrito.1.- A orde do día das sesións do Pleno será libremente fixado pola Alcaldía, asistido pola Secretaría, sen prexuízo das limitacións establecidas para o efecto por este regulamento.2.- Na orde do día das Sesións extraordinarias soamente poderán incluírse asuntos previamente ditaminados ou sometidos a consulta da Comisión Informativa correspondente, si estivera constituída previamente á convocatoria do Pleno. Por razóns de urxencia debidamente motivada, o Alcalde poderá incluír na orde do día, asuntos que non teñan sido previamente ditaminados pola respectiva Comisión Informativa, pero neste suposto non poderá adoptarse acordo algún sobre estes asuntos, sen que o Pleno ratifique a súa inclusión na orde do día, por maioría absoluta. A orde do día das sesións do Pleno de carácter ordinario estrutúranse nas seguintes partes: Parte resolutiva; incluirá, pola orde que se cita, os seguintes asuntos: 1.- declaracións institucionais, 2.- aprobación das actas das sesións anteriores, 3.- proposicións de acordos, 4.- mocións, 5.- asuntos urxentes. A parte de control incluirá, pola orde que se cita, os seguintes asuntos: 1.- Toma de coñecemento dos acordos ou resolucións de outros órganos municipais ou de informes ou escritos que así o requiran.2.- Comparecencias de membros do equipo de goberno.3.- Formulación de rogos.4.- Formulación de preguntas. As preguntas plantexadas oralmente no transcursos dunha sesión serán por norma xeral contestadas polo seu destinatario na sesión seguinte, sen prexuízo de que o preguntado queira darlle resposta inmediata. As preguntas formuladas por escrito con vinte e catro horas de antelación, serán respondidas ordinariamente na propia sesión, ou por causas debidamente motivadas, na sesión seguinte. A convocatoria de todas as sesións plenarias dará lugar á apertura do correspondente expediente pola Secretaría, no que constará: 1.- As sesións do Pleno terán lugar no Salón de Plenos da Casa do Concello, aínda que por motivos excepcionais ou de forza maior, ou cando por circunstancias debidamente xustificadas e en atención a valores de maior entidade, como serían a consecución dunha publicidade adecuada, a seguridade das instalacións, etc., poderá resolverse pola Alcaldía á celebración noutro edificio municipal. En todo caso a celebración de sesións fóra da Casa do Concello terá carácter excepcional e deberá de procederse, canto antes, á habilitación de local idóneo para albergar as sesións plenarias.2.- Os corporativos ocuparán no salón o escano que para ese efecto determine a Presidencia. A Presidencia procurará que os/as concelleiros/as ocupen estes de maneira que estean unidos ao seu grupo, e determinará a ubicación dos concelleiros non adscritos.1.- As sesións do Pleno son públicas. Non permitirá a Presidencia o acceso ao salón de sesións de un número superior ao seu aforo. Tampouco permitirá o acceso de persoas que non respecten as medidas de seguridade ou preventivas que se dispoñan en cada intre por mor de circunstancias especiais. O servizo de Vixilancia Municipal controlará o acceso a través de medios que posibiliten a identificación, e corroborará a adopción polos asistentes das medidas de seguridade e preventivas que se dispoñan en cada momento. Facilitarase a presenza dos medios de comunicación social.2.- O Pleno, tras o acordo da maioría absoluta do número legal dos seus membros adoptado por proposta de calquera deles, declarará secreto o debate e votación dos asuntos que sexan susceptibles de afectar aos dereitos fundamentais recoñecidos no art.18.1 da Constitución.3- Todos os medios de comunicación teñen dereito a acudir cos correspondentes aparellos de gravación ou retransmisión televisiva ou radiofónica ás celebracións das sesións. A súa colocación e realización das súas tarefas, con todo, non poderá entorpecer o normal desenvolvemento do pleno, sendo ordenada pola Alcaldía na súa condición de Presidente. Permitirase a gravación das sesións plenarias para a súa difusión como garantía da transparencia na información do debate de orde municipal.4- A Presidencia velará polo mantemento da orde no salón. O público non poderá intervir, efectuar manifestacións de agrado ou desagrado, nin proferir comentarios que afecten ao devir da sesión, nin utilizar voces ou instrumentos que, polo seu contido, resulten ofensivas, distraian a atención de quen participa na sesión ou perturben o seu normal desenvolvemento. A Presidencia, logo dunha primeira advertencia, poderá proceder á expulsión daquela persoa que verta ou profira insultos ou faltas de respecto á Corporación, aos seus membros, persoal ao seu servizo, institucións e entidades en xeral, restante público asistente, etc., ou que de calquera xeito altere o normal discorrer das sesións, sempre e cando a gravidade da alteración e a súa obstaculización ao desenvolvemento o fixese preciso.5.- Poderá permitirse a intervención, nos debates, das entidades asociativas de veciños, debidamente constituídas e inscritas no rexistro municipal, así como doutras entidades asociativas ou representativas de intereses colectivos, intervención que se articulará do seguinte xeito: A intervención destas entidades no curso dunha sesión plenaria limitarase a aqueles puntos nos que teñan a consideración de interesadas. Precisará de solicitude á Alcaldía antes do comenzo da sesión e de autorización desta. Efectuarase a través dun único representante e a súa exposición non durará mais do tempo establecido neste Regulamento como unha quenda das intervencións dos grupos municipais. Baixo ningún concepto o representante da asociación poderá intervir nos debates. A Alcaldía, por iniciativa propia ou a proposta de calquera grupo ou Comisión informativa, poderá solicitar a comparecencia dalgún representante das asociacións afectadas na sesión do Plenario na que sexa tratado o asunto que lles interese. Neste caso o comparecente contestará as preguntas que lle sexan formuladas polos portavoces dos grupos municipais, nunha quenda extraordinaria e cunha duración non superior a 5 minutos por portavoz. Concluída esta quenda de preguntas o comparecente poderá efectuar unha exposición nos termos sinalados no apartado anterior. Excepto no último suposto sinalado, das intervencións dos representantes constará sucinta referencia na acta, con breve mención do seu contido. Así mesmo, a intervención do representante da entidade nos dous primeiros casos producirase ao comezo do punto, logo da correspondente lectura do dictame ou proposta de acordo. O público asistente ás sesións gardará o debido respecto cara á institución municipal, absténdose de intervir excepto nos supostos contemplados neste artigo, e de efectuar calquera signo de agrado ou desagrado.1.-O Pleno constituirase validamente coa asistencia da Presidencia ou de quen legalmente a substitúa e un terzo do número legal dos seus membros. Requírese a presenza do/a Secretario/a do Pleno ou de quen legalmente o substitúa.2.-O quórum manterase durante toda a sesión; esta suspenderase si nalgún momento non se conseguise. Si a suspensión se prolongase por mais de 30 minutos a Presidencia terá que acabar a sesión por falta de quórum de asistencia e pospoñerá o estudo dos asuntos pendentes da orde do día para a primeira sesión que se realice con posterioridade.3.-Si na primeira convocatoria non se conseguise o quórum requirido e transcorridos 30 minutos tampouco se obtivese, entenderase convocada sesión de xeito automático 48 horas despois en segunda convocatoria.4.- Si na segunda convocatoria non se conseguise quórum a Presidencia deixará sen efecto a convocatoria e pospoñerá a orde do día para a primeira sesión que se realice. A Secretaría substituirá a acta da sesión por dilixencia que estenderá no documento de convocatoria que transcribirá no libro de actas e fará constar esta circunstancia coa indicación do nome dos membros da Corporación que asistisen e de quen escusasen.1.-Comprobada a existencia de quórum pola Secretaría, a Presidencia iniciará a sesión e anunciará a súa audiencia pública.2.-Iniciada a sesión, cando así figure na orde do día, a Presidencia someterá á consideración do Pleno a acta ou actas das sesións anteriores. Se ningún membro da Corporación realiza obxeccións entenderase aprobadas por unanimidade. Si se producisen observacións debatiranse e acordaranse as rectificacións que procedesen que, en ningún caso, implicarán modificacións do fondo dos acordos adoptados limitándose á corrección de erros de redacción e materiais dos acordos ou das intervencións consignadas. Os concelleiros/as que non estivesen na sesión correspondente á acta que se pretenda aprobar, deberán de absterse neste punto.1.- Corresponderalle á Presidencia a dirección da sesión, das distintas intervencións e o control da orde dos debates. Asegurará a boa marcha da sesión e acordará, no seu caso, as interrupcións que estime convenientes; dirixirá os debates, manterá a orde nestes e sinalará os tempos de intervención, nos termos sinalados no presente regulamento.2.- Os asuntos da orde do día debateranse e votaranse pola orde que nel estean consignados sen prexuízo de que a Presidencia, por iniciativa propia ou por petición dos portavoces, o altere. En ningún caso os asuntos da parte de control precederán aos da parte resolutiva.3.- De cada punto da orde do día darase unha explicación detallada do seu contido polo portavoz correspondente. A Presidencia, por iniciativa propia, sempre que non se opoña ningún grupo político, ou por petición destes, poderá decidir que non se expliquen determinadas propostas, proposicións ou mocións cando o seu contido sexa perfectamente coñecido polos membros da Corporación.4.- A contin uación de explicarse o ditame, proposición ou moción, leranse ou explicaranse as emendas que se presentaron na Secretaría Xeral con antelación ao comezo da sesión. Para estes efectos, a Presidencia dará a palabra aos concelleiros/as que as formularán para que dean conta de elas. Explicada a proposta, proposición ou moción e, no seu caso, as emendas formuladas, a Presidencia abrirá quenda de intervención.5.- Se ningún concelleiro ou concelleira solicita a palabra sobre o ditame, proposición ou moción e non houbese emendas, a Presidencia someterá a proposta, proposición ou moción a votación.6.- Se se presentasen emendas, trala súa aceptación polo grupo ou concelleiro/a propoñente, estas someteranse a votación en primeiro lugar. Si as emendas fosen á totalidade ou alternativas e prosperasen, non haberá lugar á votación da proposta ou proposición que se entenderá rexeitada; se fosen parciais e tamén prosperaran, entenderase que a posterior votación da proposta ou proposición inclúe a emenda aprobada. Non obstante, a Presidencia poderá someter a votación en primeiro lugar a proposta orixinal nos seus propios termos coa implicación da súa aprobación ou rexeitamento de calquera emenda presentada. Establécese unha diferenza entre o tratamento da proposta municipal, e a moción.1.1.- Se o asunto a debater é unha proposta de acordo municipal tras a exposición ou lectura do mesmo polo portavoz ou a portavoz, que non poderá exceder de cinco minutos, abrirase unha primeira quenda de intervencións, segundo as seguintes regras: 1.2.- Se o asunto a debater é unha moción, tras a exposición ou lectura do mesmo polo portavoz propoñente, que non poderá exceder de cinco minutos, abrirase unha primeira quenda de intervencións, segundo as seguintes regras: 2.- A Presidencia, en función do contido do asunto que tratar, e especialmente dos casos de exercicio da iniciativa orzamentaria ou regulamentaria, a solicitude dos portavoces dos distintos grupos, poderá modificar o tempo máximo de uso da palabra nas distintas quendas.3.- As intervencións do Grupo Mixto terán lugar a través de un só concelleiro/a, que poderá ser distinto/a en función do asunto que tratar, tras o acordo no seu seo adoptado para o efecto.4.- Se algún membro corporativo desexase a inclusión da súa intervención literal, deberá facilitala por escrito, procederase á súa lectura ante o Pleno e aprobándose a súa inclusión pola maioría de este.5.- Nas sesións extraordinarias nas que se debatan e voten mocións de censura ou cuestións de confianza, de conformidade co previsto pola Lei Orgánica 5/1985, do Réxime Electoral Xeral, os tempos de intervención sinalados poderán incrementarse ata o dobre. Todos os asuntos serán tratados pola orde en que estean na axenda da sesión, mais a Alcaldía poderá modificar a citada orde e retirar algún asunto, cando a súa aprobación esixa unha maioría especial e esta non se p oida obter no momento previsto inicialmente na orde do día. Calquera concelleiro/a poderá durante o debate pedir a retirada de algún asunto incluído na orde do día para que se incorporen ao expediente documentos, informes ou se completen trámites, ou poderá solicitar o seu adiamento para outra sesión. A demanda será obxecto de votación ao acabar o debate e antes de decidir sobre o fondo do asunto, e si a maioría simple votase a favor da demanda, non haberá lugar a votar a proposta de acordo. Cando os asuntos non incluídos na orde do día que requiran informe preceptivo de Secretaría ou de Intervención e os/as funcionarios/as non o poidan dar no acto, deberán solicitar estes o seu aprazamento á Alcaldía ata a sesión seguinte. Si esta demanda non é atendida, farase constar en acta.1.- Durante o debate non se admitirán mais intervencións que as da Presidencia para chamar á cuestión debatida cando se desvíe o debate do asunto principal, cando se volva sobre cuestións xa deliberadas e votadas ou ben para chamar á orde e/ou advertir que se esgotou o tempo ou que se carece do uso da palabra.2.- A Presidencia chamará á orde ao/á concelleiro/a que: 3.- Logo de tres chamadas á orde na mesma sesión, coa advertencia na segunda das consecuencias dunha terceira chamada, a Presidencia poderá ordenar a calquera concelleiro/a que abandone o salón de sesións e poderá adoptar as medidas necesarias para que a expulsión se faga efectiva.4.- Se por calquera causa, durante a realización da sesión se producise unha alteración da orde pública que, a xuízo da Presidencia, impedise o normal desenvolvemento da sesión, poderá ordenar a súa suspensión polo prazo máximo de media hora. Se transcorrido este prazo, non se pode continuar normalmente, a Presidencia, optará por renovala a porta pechada ou por levantala definitivamente. Neste caso os asuntos que queden pendentes terán que ser tratados en outra sesión que terá lugar dentro dos dez días hábiles seguintes co mesmo carácter que tivese a que se suspendeu.1.- Antes de principiar a votación, a Presidencia expoñerá de forma clara e concisa os seus termos. Unha vez iniciada, non se poderá interromper por ningún motivo e ningún poderá facer uso da palabra nin entrar ou saír do salón de sesións. Logo de concluída, a Presidencia declarará o resultado.2.- A votación dos asuntos de tramitación ordinaria será á totalidade do texto das propostas, emendas, ou proposicións e non se admitirán votacións parciais. A aprobación dunha emenda á totalidade ou alternativa impedirá a votación da proposta ou proposición. A aprobación dunha emenda parcial alterará a proposta ou proposición e a Presidencia concretará os termos exactos da proposta orixinaria.3.- O sistema normal será a votación ordinaria, a man alzada. A nominal utilizarase con carácter preceptivo cando se someta á consideración do Pleno unha cuestión de confianza, unha moción de censura, cando as leis así o impoñan ou cando o acorde o Pleno por maioría simple en votación ordinaria por proposta da Presidencia ou do/da portavoz dun grupo político. Neste caso, a Secretaría da corporación nomeará aos concelleiros/as e estes responderán “si”, “non” ou “abstención”. O chamamento realizarase por orde alfabético do primeiro apelido e a Presidencia votará ao final.4.- A votación secreta utilizarase para a elección ou destitución de persoas, cando o asunto afecte aos dereitos do artigo 18 da Constitución e cando o estableza a lei. Nos dous primeiros casos serán acordados polo Pleno por maioría absoluta en votación ordinaria por proposta da Presidencia ou do portavoz ou a portavoz dun grupo. A votación secreta realizarase por medio da introdución de papeleta nunha urna, logo do chamamento do secretario/a en a orde sinalada no apartado anterior.5.- O voto emitirase en sentido positivo ou negativo sen prexuízo da abstención. Entenderase que os membros da Corporación que se ausenten do Salón de Plenos unha vez acabada a deliberación dun asunto abstéñense de votar se non están presentes no momento da votación.6.- Os asuntos consideraranse aprobados por asentimento e unanimidade se unha vez presentados non xeran debate nin oposición.7.- Iniciada a votación non se poderá interromper por ningún motivo nin a Presidencia outorgará o uso da palabra. Non poderán os membros da Corporación, durante a votación, entrar no Salón de Plenos nin abandonalo. En primeiro lugar, computaranse os votos positivos, despois os votos negativos e finalmente as abstencións.8.- Nas votacións con resultado de empate efectuarase unha segunda votación, si persistise, decidirá o voto de calidade de o/da Alcalde/sa.9.- Concluída a votación a Presidencia proclamará o acordo coa indicación dos votos afirmativos, as abstencións e os negativos.10.- Proclamado o acordo os grupos que non interviñesen no debate ou que logo deste modificarán o sentido do seu voto poderán solicitar da Presidencia unha quenda de explicación de voto que non excederá dun minuto. Igual dereito terán os/as concelleiros/as a título individual cando votasen en sentido diferente aos membros do seu grupo.1.- Os acordos adoptaranse por maioría simple dos membros presentes. Existe maioría simple cando os votos afirmativos superan os negativos.2.- Adoptaranse por maioría absoluta do número legal de membros da Corporación os acordos que de conformidade coas leis así o requiran. Na orde do día das sesións ordinarias incluirase sempre un apartado final de rogos e preguntas. O rogo é unha proposta de actuación que calquera dos/as concelleiros/as da corporación lle dirixe a algún dos órganos de goberno municipal e formularase no apartado correspondente da orde do día; responderase na sesión seguinte á da súa presentación; a non ser que a presidencia xulgue conveniente responderase aos rogos na mesma sesión en que se presenten. Non poderán dar lugar a debate. A pregunta é calquera cuestión que lle dirixan os corporativos a un órgano de goberno municipal no seo do Pleno da corporación. As preguntas que se susciten na propia sesión, serán presentadas por escrito no mesmo acto, para a súa resposta, da mesma forma, por parte do grupo de goberno. As preguntas formuladas por escrito con vinte catro horas de antelación, serán respondidas ordinariamente na propia sesión, ou por causas debidamente motivadas, na sesión seguinte. Durante cada sesión, o/a Secretario/a tomará as notas necesarias para redactar a acta na que se consignarán necesariamente os seguintes datos: As convocatorias das sesións, ordes do día, mocións, votos particulares, propostas de acordos, ditames, informes, actas e, en xeral, toda a documentación do Concello que conste nos expedientes, redactaranse no idioma galego. Calquera informe, traballo, memoria ou ditame requirido mediante contrato ou en atribucións das súas competencias polo Concello a profesionais, entidades ou empresas alleas a aquel será redactado e entregado en idioma galego.1.- A Xunta de Goberno reunirase en sesión ordinaria con periodicidade quincenal, no día e hora que sinale a Presidencia. A Xunta reunirase en sesión extraordinaria cando a convoque a Alcaldía.2.- A Alcaldía – Presidencia dirixirá e ordenará os debates que se produzan no seo da Xunta.3.- As sesións da Xunta de Goberno non serán públicas, sen prexuízo da publicidade e da comunicación das actas, e a notificación dos acordos dos interesados.4.- As actas das sesións da Xunta de Goberno remitiráselles a todos os membros da corporación no prazo de dez días desde que tivesen lugar as citadas sesións, sen prexuízo do dereito á información dos mesmos no relativo á obtención de copias de documentos concretos.1.- Son comisións informativas as que se constitúen con carácter xeral, distribuíndo entre elas, para o seu ditame, os asuntos que deben someterse ao Pleno. O seu número e denominación, así como calquera variación destas durante o mandato decidirase mediante acordo do Pleno por proposta da Alcaldía, procurando, no posible, a súa correspondencia co número e denominación das áreas nas que se estruturan os servizos administrativos.2.- As comisións informativas terán as seguintes funcións: Estudo, informe, consulta ou ditame dos asuntos que han de ser sometidos ao acordo ou decisión do Pleno. O seguimento da xestión da Alcaldía e do seu equipo de goberno respecto dos asuntos propios da súa competencia. Tal como se dispón no art.126.1 do R. O. F. C. L. os ditames das Comisións informativas non terán carácter vinculante 1.- Serán de aplicación supletoria ás comisións as previsións contidas para o Pleno na lexislación de réxime local, en relación coas clases de sesións, a convocatoria, ou quórum de asistencia e o funcionamento. As sesións non serán públicas. Malia a designación como membro dun Corporativo, enténdense suplentes os restantes membros do grupo municipal, pola orde da súa designación.2.- Poderán asistir ás súas reunións os membros e o persoal do Concello que a Presidencia estime conveniente, ben por propia iniciativa, ben por proposta, non vinculante, dos vogais. Será necesaria a presenza do interventor/a na comisión que teña atribuída a competencia en materia de economía e facenda. A presenza de funcionarios realizarase para os efectos de que informen sobre asuntos relacionados coas súas áreas respectivas.3.- Non serán admitidos ás sesións concelleiras/as distintos dos titulares ou suplentes designados, excepto exista consentimento unánime dos demais asistentes á sesión de que se trate. Os membros do equipo de goberno poderán asistir a todas as sesións das comisións podendo só votar naquelas das que formen parte.4.- O ditame dos asuntos que deben ser elevados ao Pleno, tralo seu debate, limitarase a mostrar a súa conformidade ou disconformidade, informe favorable ou desfavorable, da proposta que constitúa o seu obxecto, ou ben a formular unha alternativa, unha modificación da proposta. Recaído o ditame poderanse presentar emendas por escrito ante a Secretaría para o seu debate e consideración no Pleno.5.- Das sesións das comisións redactarase acta que conterá unha relación moi sucinta dos asuntos debatidos, persoas intervenientes, incidencias producidas e acordos ou ditames adoptados.1.- Da existencia preceptiva, a súa constitución, composición e funcionamento axustarase ao establecido para as demais comisións.2.-Correspóndelle o exame, estudo e informe de todas as contas, orzamentarias ou extra- orzamentarias, que deba aprobar o Pleno.3.-A Co misión Especial de Contas, actuará como comisión informativa nos asuntos da Área de Economía e Facenda. Os concelleiros e concelleiras poderán emitir o seu voto de forma non presencial nos supostos e cos requisitos establecidos no presente artigo. O voto non presencial só procederá nos supostos en que o concelleiro ou concelleira solicitante non poida asistir á sesión do órgano correspondente por atoparse nos supostos de embarazo, permiso de maternidade ou paternidade ou incapacidade temporal establecida na lexislación vixente para os empregados públicos. Para o exercicio do dereito a emisión do voto non presencial o concelleiro/a interesado/a deberá solicitalo por escrito á Alcaldía, xustificando as razóns que lle impiden realizar as súas funcións persoalmente. A Alcaldía autorizará o exercicio do voto non presencial. O exercicio do voto non presencial poderá realizarse a través da seguinte modalidade: Mediante voto por escrito. Esta modalidade o concelleiro/a remitirá, por calquera medio, un escrito manifestando o sentido do seu voto con respecto do punto ou puntos da orde do día da sesión da que se trate, respecto dos que exerza o seu dereito ao voto non presencial. O voto deberá estar asinado persoalmente por o/a concelleira/a, e a súa firma deberá vir lexitimada notarialmente ou polo Secretario/ a do Concello de Pontecesures, ou persoa en quen delegue.2.- Quedará constituída por resolución do Presidente/a, axiña que como se formule a designación dos seus integrantes polos Grupos Políticos Municipais.3.- A convocatoria farase por quen teña que presidila e se cursará, como mínimo, con 24 horas de antelación e incluirá a orde do día de asuntos a tratar. Poderase convocar con carácter urxente sempre que haxa razón motivada.4.- As modificacións da súa composición axustaranse ao mesmo trámite.5.- O primeiro portavoz de cada grupo político poderá ser substituído polo segundo e así sucesivamente.6.-Dado o carácter eminentemente deliberante e político da Xunta de Portavoces, para a válida celebración das súas reunións non serán precisa a asistencia do funcionario que desempeñe a Secretaría, nin a confección dunha acta dos asuntos tratados. Non obstante, cando se considere conveniente a súa asistencia, para os efectos de dar fe do actuado, ou de prestar asesoramento á Xunta, convocarase ao secretario ou o interventor. Igualmente, poderá requirirse a presenza doutros empregados públicos con funcións de asesoramento aos membros da Xunta.7. Os seus acordos adóptanse por maioría simple.1.- O Estatuto dos concelleiros/as é o conxunto de dereitos e deberes que a Constitución, o Estatuto de Autonomía de Galicia, a lexislación estatal e autonómica de réxime local e este Regulamento orgánico lles recoñecen.2.- Os concelleiros/as están obrigados ao cumprimento dos deberes e obrigacións inherentes ao cargo.3.- A determinación do número de membros da Corporación, o procedemento para a súa elección, a duración do seu mandato e os supostos de inelixibilidade e incompatibilidade son os regulados na lexislación electoral.1.- Os concelleiros/as están suxeitos a responsabilidade civil e penal polos actos e omisións realizados no exercicio do cargo. Exixirase ante os tribunais competentes polo procedemento ordinario aplicable.2.- Son responsables dos acordos do Pleno os concelleiros/as que votasen favorablemente.3.- O Pleno esixirá responsabilidade dos seus membros cando, por dolo ou culpa, causasen danos ou prexuízos ao Concello ou a terceiros si estes fosen indemnizados polo mesmo. O/a alcalde/sa, tenentes de alcalde e concelleiros/as gozan dos honores, prerrogativas e distincións propios do cargo.1.- Os/as concelleiros/as percibirán retribucións polo exercicio dos seus cargos cando os desempeñen con dedicación exclusiva ou parcial. Neste caso serán dados de alta no Réxime Xeral da Seguridade Social e a Corporación asumirá o pago das cotas empresariais.2.- Salvo as excepcións da normativa aplicable a percepción de retribucións por dedicación exclusiva é incompatible co desenvolvemento de outras actividades e con calquera outra retribución con cargo aos orzamentos das administracións públicas e os dos entes, organismos e empresas delas dependentes.3.- Os/as concelleiros/as percibirán indemnizacións polos gastos efectivos ocasionados no exercicio do cargo na contía e condicións que acorde o Pleno.4.- Os/as concelleiros/as que non teñan dedicación exclusiva ou parcial percibirán asistencia pola concorrencia efectiva ás sesións dos órganos colexiados da Corporación na contía sinalada polo Pleno.5.- Consignaranse nos orzamentos as retribucións, indemnizacións ou asistencias.6.- Considerarase tempo indispensable para o desempeño do cargo o necesario para a asistencia ás sesións do Pleno, da Xunta de Goberno Local ou das comisións, así como o de atención ás delegacións ou cargos que desempeñen.1.- Os/as concelleiros/as quedan en situación de servizos especiais nos seguintes supostos: 2.- En ambos supostos, o Concello aboará as cotizacións das mutualidades obrigatorias correspondentes para aqueles funcionarios/as que deixan de prestar o servizo que motivaba á súa pertenza a elas e estenderase ás cotas de clases pasivas. Para o persoal laboral rexen idénticas regras de acordo co previsto na súa lexislación específica.3.- Os/as concelleiros/as que non teñan dedicación exclusiva terán garantida, durante o seu mandato, a permanencia no centro ou centros de traballo no que estivesen prestando servizos no momento da elección sen que poidan ser trasladados ou obrigados a concursar a prazas vacantes noutros lugares. Os/as concelleiros/as teñen dereito á permanencia no cargo que perderán cando se dea algunha das seguintes circunstancias: 1.- Os/as concelleiros/as, previa solicitude, terán dereito á obtención de cantos antecedentes datos ou informacións obren en poder dos servizos e resulten precisos para o desenvolvemento da súa función.2.- A solicitude será resolta motivadamente e notificada nos cinco días naturais seguintes ao da presentación. Entenderase autorizada por silencio si non se dita e notifica resolución en devandito prazo.3.- A denegación do acceso á documentación estará motivada nalgunha das seguintes causas: 4.- Os servizos administrativos están obrigados a facilitar a información sen necesidade de autorización nos seguintes casos: A consulta e o exame concreto dos expedientes ou documentos de que se trate poderase realizar na oficina onde estean ou mediante entrega ao concelleiro/a interesado/a para que os poida analizar na sala destinada a este fin na propia Casa do Concello. No suposto da entrega prevista no parágrafo anterior, a persoa interesada asinará acuse de recibo e terá a obriga de devolver o expediente en 48 horas ou antes, en función das necesidades do trámite do expediente. A consulta dos libros de actas e de resolucións e expedientes dependentes da Secretaría, realizarase na Secretaría Xeral ou no arquivo. O exame dos expedientes incluídos na orde do día dunha sesión, realizarase no lugar no que se poña de manifesto desde a convocatoria. Os e as concelleiros/as disporán na Casa do Concello dun buzón para a correspondencia oficial interior e a de procedencia externa. O exercicio do dereito á información, e nomeadamente o de obter copias ou certificados da documentación de que se trate, será exercido de maneira que non afecte negativamente á eficacia do funcionamento dos servizos públicos. A Alcaldía poderá denegar ou condicionar o exercicio do dereito á información dos concelleiros/ as por medio de resolución motivada nos casos que dispoña a lei. Os/as concelleiros/as, no uso da información e documentación á que teña acceso por razón do seu cargo, deberán respectar os dereitos fundamentais das persoas -nomeadamente o dereito á intimidade- e non divulgarán as actuacións municipais que excepcionalmente teñan o carácter de segredas. Os/as concelleiros/as non se poderán servir do seu cargo para obter información ou documentos nos que soamente teñan un interese persoal ou profesional. Tampouco poderán usar ou permitir que outras persoas usen esa información ou documentación para finalidades diferentes das derivadas do seu cargo.1.- O dereito a acceder aos antecedentes, datos e documentos leva implícita a obtención de copias.2.- Cando se trate de documentación que requira autorización, a entrega de copias efectuarase trala solicitude escrita.3.- A solicitude presentarase no Rexistro da Secretaría Xeral dirixida á Alcaldía. Detallaranse os documentos concretos dos que se solicita copia e motivarase a súa necesidade.4.- As solicitudes serán resoltas no prazo de dez días mediante a súa entrega ou de forma expresa, mediante resolución e entrega. A persoa interesada asinará acuse de recibo da documentación sen prexuízo de que esta se lle facilite telemáticamente cando sexa posible. Denegarse si son reiteradas dun mesmo documento, no caso de xenéricas ou indiscriminadas sobre unha materia ou conxunto de materias, ou no caso de que polo seu excesivo volume a súa materialización resulte gravosa. O dereito á información non implicará lesión da eficacia administrativa. Si na petición se incluíse a de expedición de copias de documentación e o seu volume fose tal que a súa reprodución por medios mecánicos puidese entorpecer o normal funcionamento da unidade responsable da súa entrega, dita documentación será posta de manifesto para a súa consulta por un período de dous días. Neste caso a petición de copias limitarase aos documentos concretos sobre os que se pretenda obter a información e a súa expedición non poderá superar o prazo de cinco días naturais, que contará desde o momento no que se efectúe dita concreción.5.- Os/as concelleiros/as evitarán a reprodución ou difusión da documentación entregada singularmente da que sirva de antecedente a decisións pendentes de adoptar, debendo respectar en todo momento o deber de gardar reserva que establece o artigo 16.3 do ROFCL, en relación ás informacións que se lles faciliten para facer posible o desenrolo da súa función, e respectar asimesmo a normativa de protección de datos, sendo responsables da difusión ilícita por calquera clase de reprodución, inclusive nas redes sociais, que se poida realizar dos datos e documentación obtida.1.- Os/as concelleiros/as observarán as normas sobre incompatibilidade e poñerán en coñecemento da Corporación os feitos que sexan a causa de esta.2.- Producida causa de incompatibilidade declarada polo Pleno, o/a afectado/a optará, no prazo dos dez días seguintes á súa notificación, entre a renuncia á condición de concelleira/o ou ao abandono da situación que dea orixe á referida incompatibilidade.3.- Transcorrido o prazo sen ter exercitado a opción entenderase que o/a afectado/a renuncia ao posto de concelleiro/a. O Pleno declarará a vacante correspondente e poñerá o feito en coñecemento da administración electoral para os efectos previstos nesta lexislación.1.-Sen prexuízo das causas de incompatibilidade, as e os concelleiros/as absteranse de participar na deliberación, votación, decisión e execución de todo asunto cando concorra algunha das causas ás que se refire a lexislación de procedemento administrativo e de contratos das administracións públicas. Para estes efectos abandonarán o lugar onde se leve a cabo a reunión. A actuación dos membros en que concorran tales motivos implicará, cando fose determinante, a invalidez dos actos nos que interviñesen.2.-As persoas interesadas poderán promover a recusación dos e das concelleiras cando estimen que concorre causa de abstención. Corresponderalle ao Pleno resolver as recusacións.1.-Os/as concelleiros/as teñen o dereito, tamén o deber, de asistir con voz e voto ás sesións do Pleno e ás de aqueles outros órganos colexiados dos que formen parte excepto xusta causa que llo impida, que comunicarán coa antelación necesaria á Alcaldía.2.-As ausencias fora do termo municipal que excedan de oito días poñeranse en coñecemento da Alcaldía mediante escrito.3.-A Alcaldía poderá sancionar con multa de 150 € aos e ás concelleiras/as por falta non xustificada de asistencia ás sesións. Os/as concelleiros/as gardarán reserva das informacións que se lles facilite para o desenvolvemento da súa función, singularmente da que poida afectar aos dereitos e liberdades dos cidadáns e das que deben servir de antecedente para decisións pendentes de adopción. Co fin de posibilitar a súa correcta e mais adecuada notificación, en garantía dos dereitos dos propios membros corporativos e por razóns de carácter administrativo, cada un dos concelleiros/as membros da Corporación Municipal de Pontecesures deberán de sinalar, mediante escrito asinado polo mesmo e dirixido á Secretaría municipal, o lugar onde se desexe que lle sexan entregadas as convocatorias das sesións dos órganos colexiados dos que forme parte, os borradores das actas e demais actos ou documentos relacionados coa súa consideración de Concelleiras/as. Este lugar deberá de atoparse no Concello de Pontecesures. A notificación poderá ser entregada a calquera persoa que se atope no domicilio indicado e que faga constar a súa identidade. Os grupos políticos municipais son órganos colexiados e necesarios na organización municipal; canalizan a actuación dos corporativos, sen prexuízo das funcións e atribucións que a lexislación lles atribúa. Os/as concelleiros/as que fosen elixidos pola mesma candidatura electoral que non se integren no grupo político que constitúa a formación pola que foron elixidos ou que posteriormente abandonen o seu grupo de procedencia terán a consideración de concelleiros/as non adscritos/as. Constituiranse tantos grupos políticos municipais como listas electorais que obtivesen unha representación mínima de dous concelleiros/as.1.- Constituiranse mediante escrito dirixido á Alcaldía asinado por todos os membros da lista electoral que desexen constituílo, presentarase na Secretaría Xeral do Concello dentro dos cinco días hábiles seguintes á constitución da Corporación.2.- No escrito farase constar a denominación do grupo, as e os concelleiros que o integran e a designación do seu portavoz. Poderase nomear portavoces suplentes que substituirán ao titular en caso de ausencia ou enfermidade. Do escrito darase conta ao Pleno.3.- Tanto a denominación do grupo, como o seu portavoz, poderán ser variados mediante novo escrito que cumpra idénticos requisitos.4.- Os membros da Corporación que adquiran a súa condición con posterioridade á sesión constitutiva do Concello poderán incorporarse ao grupo correspondente á súa lista electoral mediante escrito dirixido á Alcaldía. Presentarase na Secretaría Xeral do Concello dentro dos cinco días hábiles seguintes á toma de posesión do cargo.1.- Integraranse no Grupo Mixto os membros dos partidos políticos, federacións, coalicións ou agrupacións de electores que non obtivesen un mínimo de dous concelleiros/as. Participará nas actividades do Concello de forma análoga á do resto dos grupos.2.- Actuará como portavoz do Grupo Mixto o/a concelleira/a designado/a por a maioría dos seus membros mediante escrito dirixido á Alcaldía presentado na Secretaría Xeral do Concello. Non obstante o cargo de portavoz poderá exercerse por rotación segundo a orde que eles determinen.3.- Excepto acordo en contra dos seus membros, nos debates do Pleno o tempo que lle corresponda á/ao portavoz distribuirase en partes iguais entre os membros do grupo.1.- Cando a maioría dos membros dun grupo político municipal abandonen a formación pola que concorreron ás eleccións ou sexan expulsados de ela, serán os membros que permanezan na formación os integrantes do grupo. A Secretaría do Concello dirixirase ao representante legal da formación política que presentou a correspondente candidatura, para os efectos da acreditación das circunstancias sinaladas.2.- Os grupos políticos poderán facer uso dos locais da Casa do Concello para realizar reunións ou sesións de traballo con asociacións para a defensa dos intereses colectivos, xerais ou sectoriais da poboación. Estas reunións non poderán coincidir coas sesións do Pleno ou da Xunta de Goberno.3.- O membro do goberno responsable da Área de Réxime Interior establecerá o réxime concreto de utilización dos locais por parte dos grupos tendo en conta a necesaria coordinación funcional e de acordo cos niveis de representación política de cada un.1.- Os concelleiros/as que non se integren no grupo político da lista electoral pola que foron elixidos ou que deixen de pertencer á candidatura na que concorreron no proceso electoral ostentarán a condición de non adscritos. En calquera momento posterior poderán reintegrarse ou integrarse no grupo de orixe. Exercerá a súa representación política en todo momento a título individual, sen que poida durante o seu mandato integrarse nin constituír grupo mixto, nin en ningún outro grupo político municipal distinto á formación electoral coa que concorreu ás eleccións. Como membro do Pleno manterá íntegros o seu deberes e dereitos e disporá para a súa participación nos debates do mesmo tempo que os diferentes grupos municipais; poderá presentar mocións, propostas, emendas, rogos, preguntas, etc., nos termos do presente regulamento. Percibirá as asignacións que lle correspondan por asistencia aos órganos colexiados dos que forme parte e calquera outras que se deriven da súa condición de corporativo a título individual.2.-Os/as concelleiros/as non adscritos só terán os dereitos económicos e políticos que individualmente lles correspondan como membros da Corporación, sen que en ningún caso poidan ser superiores aos que lle corresponderían de permanecer no grupo de procedencia.3.- Terán dereito a participar nas comisións informativas con voz e voto. No caso de existencia de non adscritos, o sistema de voto nas citadas comisións será o de voto ponderado.4.-O disposto nos apartados anteriores non será de aplicación no caso de candidaturas presentadas como coalición electoral cando algún dos partidos políticos que a integran decida abandonala. De conformidade co previsto no art.92.3 da Lei 7/1985, as funcións relacionadas coa Secretaría dos órganos colexiados e dación de fe en xeral dos actos e documentos municipais, corresponderalle á propia Secretaría da Corporación. Desenvolvemento do Regulamento orgánico. O presente regulamento poderá ser obxecto de desenvolvemento a través das oportunas instrucións e circulares da Alcaldía, en canto ostenta a Xefatura dos servizos administrativos municipais e a Presidencia nata dos órganos colexiados. Interpretación. As dúbidas que se susciten na aplicación do presente regulamento serán resoltas polo propio Pleno corporativo, á vista dos informes e propostas que se emitisen respecto diso. Uso da lingua galega. Será de aplicación o disposto na lexislación autonómica sobre normalización lingüística. As resolucións ou acordos que deban de fornecer efectos fóra da Comunidade galega redactaranse en castelán. Tamén se redactarán en castelán aquelas comunicacións, traslados ou actuacións nas que os interesados o manifesten expresamente. O presente Regulamento deberá de entenderse adaptado en todo caso á Lei 7/1985, reguladora das Bases do Réxime Local, a Lei 5/1997 de Administración Local de Galicia, e aos preceptos do Texto Refundido do Réxime Local que teñan o carácter de básicos, segundo a súa disposición final 7ª. En defecto das disposicións contempladas no presente regulamento acudirase ao regulado polo devandito Texto Refundido do Réxime Local, nos seus preceptos non básicos, e o previsto no RD 2568/1986, polo que se aproba o Regulamento de organización, funcionamento e réxime xurídico das entidades locais (ROF). O presente regulamento entrará en vigor logo da súa publicación íntegra no BOP, e unha vez transcorrido o prazo de 15 días precisados polo art.65.2 da Lei 7/1985, ao que se remite o 70 da mesma.